text: नई दिल्ली। ई-वाणिज्य नीति के मसौदे के कुछ प्रस्तावों पर चिंता जताए जाने के बीच सरकार ने इन मुद्दों पर गौर करने के लिए सचिवों का समूह गठित किया है। एक अधिकारी ने यह बात कही। इस समूह की अध्यक्षता औद्योगिक नीति एवं संवर्धन (डीआईपीपी) विभाग के सचिव करेंगे। समूह के अन्य सदस्यों में इलेक्ट्रॉनिक्स एवं सूचना प्रौद्योगिकी मंत्रालय और वाणिज्य मंत्रालय के सचिव होंगे। इसके अलावा, नीति आयोग और आर्थिक मामलों के विभाग के प्रतिनिधि भी समूह के सदस्य है। अधिकारी ने कहा, ’’समूह ई-वाणिज्य क्षेत्र से जुड़ें सभी दिक्कतों पर विचार करेगा।